Source: http://duol.hu/belfold/kuria-nincs-egyertelmu-jogi-helyzet-a-rendorok-sajtofotozasa-ugyeben-1674987
Timestamp: 2016-08-27 15:05:44
Document Index: 4294580

Matched Legal Cases: ['Kúria ', 'Kúria ', 'bíróság ', 'Kúria ', 'Kúria ', 'Kúria ']

Kúria: nincs egyértelmű jogi helyzet a rendőrök sajtófotózása ügyéb
/ Kúria: nincs egyértelmű jogi helyzet a rendőrök sajtófotózása ügyében	["303205","389627"]
2015. január 26., 15:52
Simonné Gombos Katalin, a Kúria polgári kollégiumának szóvivője a legfelsőbb bírói fórum jogegységi ülését követő sajtótájékoztatón beszél Budapesten, a Kúria V. Markó utcai épületében 2015. január 26-án. Balról Józan Magda sajtófőnök. MTI Fotó: Bruzák Noémi
A 2012-es jogegységi döntést és az egységes ítélkezési gyakorlatot tavaly két esemény érintette: 2014. március 15-én életbe lépett az új polgári törvénykönyv (Ptk.), mely némileg változtatott az idevonatkozó korábbi szabályozáson, majd 2014 szeptemberében az Alkotmánybíróság (Ab) - eltérve a 2012-es jogegységi döntéstől, illetve a bírói gyakorlattól - egy konkrét ügyben kimondta, hogy a rendőri intézkedésről készült képfelvétel az érintett rendőr hozzájárulása nélkül is nyilvánosságra hozható, ha az nem öncélú. (Az adott ügyben az Index a rendvédelmi szakszervezetek 2011-es tüntetéséről készült tudósításában közölt rendőrökről felismerhető fotókat. Az emiatt indult polgári perben a Fővárosi Ítélőtábla jogerősen kártérítés megfizetésére kötelezte a portált személyiségi jogi jogsértés miatt. Az Index azonban az Ab-hoz fordult alkotmányjogi panasszal, a testület pedig 2014. szeptemberi határozatával megsemmisítette a tábla ítéletét, mert az sértette az alaptörvényben rögzített sajtószabadságot. Az adott ügyben hozott Ab-döntés azonban más ügyeket, illetve jogszabályt nem érint.)
Hétfőn a mintegy kétórás késéssel kezdődött sajtótájékoztatón Simonné Gombos Katalin elmondta, a Kúria mindhárom kollégiuma, a polgári, a büntető és a közigazgatási-munkaügyi kollégium együttes ülésén hosszas vita bontakozott ki.
A korábbi, 2012-es jogegységi döntés hatályon kívül helyezését az indokolta, hogy az annak alapján született egyik jogerős ítéletet az Ab megsemmisítette. Ugyanakkor a Kúria úgy véli, amikor arról születik döntés, hogy fotózható-e egy intézkedő rendőr, nemcsak arra kell tekintettel lenni, hogy közfeladatot lát el, hanem "magánérdekekre" is - fejtegette a Kúria bírája, aki hozzáfűzte: a rendőr, pusztán amiatt, hogy közterületen, nyilvános helyen intézkedik, még nem közszereplő, és ezután sem lesz az, de nem is magánszemély, hanem közfeladatot lát el, és az adott szituációtól függően, esetről esetre lehet majd mérlegelni, hogy közölhető-e róla felismerhető fotó, avagy sem.
Az Ab-határozat tartalmazza azt is, hogy "rendőri bevetés demonstrációkon minden esetben a jelenkor eseményének minősül", ám ebben az esetben sem közölhető a kép, ha a rendőr emberi méltóságának sérelmét okozza, például, mert a sérülését, szenvedéseit mutatja. Hirdetés
, sajtófotózás